DA aanvaar resolusie teen raskwotas‘n Foto van die DA se federale kongres by die skouterrein in Pretoria-Wes (Foto: ANA/Brenda Masilela) Die DA het Saterdagaand ŉ resolusie teen raskwotas aanvaar op die party se federale kongres in Pretoria. Die resolusie is eenparig aanvaar nadat omvattende onderhandelings gister oor die kwessie gevoer is. Die besluit om die verwerping van raskwotas in die party se grondwet op te neem beteken voorts dit is verskans en sal slegs met ŉ meerderheid van 80% van kongresgangers verander kan word in die toekoms. Die besluit oor die party se herroeping van ampsdraers sal môre gedebatteer word. As dit aanvaar word, sal dit waarskynlik gebruik word om mev. Patricia de Lille as burgemeester van Kaapstad te herroep.